ai4bharat/Pralekha huggingface dataset:
निती आयोग
मोठ्या प्रमाणात इलेक्ट्रॉनिक्स निर्मितीसाठीच्या पीएलआय योजनेसाठी अधिकारप्राप्त समितीने फॉक्सकॉन इंडिया आणि पॅजेट इलेक्ट्रॉनिक्सला प्रोत्साहन मंजूर केले
नवी दिल्ली, 20 डिसेंबर 2022
पंतप्रधानांनी मांडलेली उत्पादन संलग्न योजना 14 क्षेत्रांचे सामर्थ्य, त्यांची उत्पादन क्षमता आणि जागतिक स्तरावर अव्वल बनण्याची मोहीम यावर आधारित आहे. आज आणखी एक मैलाचा टप्पा पार करत, नीति आयोगाच्या मुख्य कार्यकारी अधिकाऱ्यांच्या अध्यक्षतेखालील अधिकारप्राप्त समितीने मोठ्या प्रमाणावर इलेक्ट्रॉनिक्स निर्मितीसाठीच्या पीएलआय योजनेसाठी उत्पादन-संलग्न प्रोत्साहन योजनेंतर्गत मोबाइल निर्मितीसाठी दोन कंपन्या- एक देशांतर्गत कंपनी आणि दुसरी जागतिक कंपनीला प्रोत्साहन मंजूर केले.
मे. फॉक्सकॉन होन हाय टेक्नोलॉजी इंडिया मेगा डेव्हलपमेंट प्रा. लि. ही पहिली जागतिक कंपनी आहे, जिला वाढीव गुंतवणुक आणि विक्रीच्या आधारे 1 ऑगस्ट 2021 ते 31 मार्च 2022 या कालावधीसाठी मोबाइल निर्मितीसाठी प्रोत्साहन मिळण्यासाठी 'मोबाईल फोन'  अंतर्गत मंजुरी मिळाली आहे. विक्रीचे आकडे आणि वाढीव गुंतवणुकीवर आधारित मंजूर झालेली प्रोत्साहन रक्कम 357.17 कोटी रुपये आहे.
मोठ्या प्रमाणावर इलेक्ट्रॉनिक्स निर्मिती क्षेत्रासाठीच्या उत्पादन संलग्न प्रोत्साहन योजनेने फॉक्सकॉन, सॅमसंग, पेगाट्रॉन, रायझिंग स्टार आणि विस्ट्रॉन या प्रमुख जागतिक कंपन्यांना आकर्षित केले आहे, तर लावा, मायक्रोमॅक्स, ऑप्टिमस, युनायटेड टेलिलिंक्स निओलिंक्स आणि पॅजेट इलेक्ट्रॉनिक्स या देशांतर्गत प्रमुख कंपन्यांही यात सहभागी झाल्या आहेत.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 139
पंतप्रधान कार्यालय
सिडनी संवादात पंतप्रधानांचे बीजभाषण
पंतप्रधान नरेंद्र मोदी 18 नोव्हेंबर 2021 रोजी भारतीय प्रमाणवेळेनुसार सकाळी 9 वाजता सिडनी संवादमध्ये बीजभाषण देतील. भारताची तंत्रज्ञान उत्क्रांती आणि क्रांती या संकल्पनेवर ते बोलतील. तत्पूर्वी ऑस्ट्रेलियाच्या पंतप्रधानांचे प्रास्ताविकपर भाषण होईल.
17-19 नोव्हेंबर, 2021 दरम्यान सिडनी संवाद आयोजित केला जात आहे. ऑस्ट्रेलियन स्ट्रॅटेजिक पॉलिसी इन्स्टिट्यूटचा हा एक उपक्रम आहे. यात राजकीय, उद्योग आणि सरकार प्रमुखांना चर्चेसाठी एकत्र आणून नवीन कल्पना मांडल्या जातील आणि उदयोन्मुख आणि महत्वपूर्ण तंत्रज्ञानामुळे निर्माण होणाऱ्या संधी आणि आव्हाने यांची माहिती घेतली जाईल. या कार्यक्रमात ऑस्ट्रेलियाचे पंतप्रधान स्कॉट मॉरिसन आणि जपानचे माजी पंतप्रधान शिंजो आबे यांचेही बीजभाषण होणार आहे.
भूविज्ञान मंत्रालय
भारतीय हवामान विभागाने दक्षिण आशियासाठी महापूर मार्गदर्शन सेवाप्रणाली केली नियुक्त
भारतीय पृथ्वी--विज्ञान मंत्रालयाचे सचिव डॉ. एम.राजीवन यांनी दिनांक 22 ऑक्टोबर 2020 रोजी दक्षिण आशियाई देशांसाठी आवश्यक अशा प्रकारची पहिलीच महापूर मार्गदर्शक सेवाप्रणाली, भारत, बांग्लादेश, भूतान, नेपाळ, आणि श्रीलंका या दक्षिण आशियाई देशांसाठी समर्पित केली. आभासी पध्दतीने झालेल्या या उद्घाटन समारंभाला जागतिक हवामान संस्थेचे भूजलविज्ञान आणि जलस्रोत सेवा विभाग प्रमुख. डॉ.हिर्विन किम , भूजलविज्ञान संशोधन संस्था यू.एस.ए.चे संचालक डॉ.काँन्स्टंटाईन पी.जाँर्जकाकोस, राष्ट्रीय आपत्कालीन व्यवस्थापन प्राधिकरणाचे सदस्य सचिव, भाप्रसे, श्री. जी.व्ही.व्ही.सरमा , केंद्रीय जल आयोगाचे अध्यक्ष डॉ. राजेंद्र कुमार जैन, तसेच हवामान विभागाचे महासंचालक आणि जागतिक हवामान संस्थेचे आजीव प्रतिनिधी यांच्यासह अनेक देशातील तसेच परदेशातील सन्माननीय सदस्य उपस्थित होते.
आपल्या अध्यक्षीय भाषणात डॉ. एम.राजीवन यांनी पाऊस अंदाज निरिक्षण आणि भूजल ओलावा यांची कार्यक्षमता प्रणाली सुधारण्याची गरज असल्याचे नमूद केले.प्रसाराची अशी स्वयंचलित पध्दत प्रस्थापित करायला हवी, जेणेकरुन सामाजिक माध्यमांद्वारे सर्व सहभागी संस्थांसह आपत्कालीन अधिकाऱ्यांपर्यंत वेळेवर माहिती पोहोचेल.विभागीय आणि आंतरराष्ट्रीय समन्वय साधून सदस्य देशांत माहितीचे आदानप्रदान , तज्ञांचा सल्ला,विकास,प्रदेशातील सेवा सुरू ठेवण्यासाठी भूजलविज्ञान संशोधन केंद्र आणि जागतिक हवामान संस्था यांचे सबलीकरण व्हायला हवे, असे डॉ. राजीवन यांनी स्पष्ट केले.
भारतीय हवामान विभागाचे महासंचालक आणि जागतिक हवामान संस्थेचे भारतातील सदस्य डॉ. एम.मोहपात्रा यांनी आपल्या भाषणात या प्रणालीच्या उल्लेखनीय वैशिष्ट्यांवर प्रकाश टाकला आणि भूजलविज्ञान या क्षेत्रातील धोक्यांचा अंदाज व्यक्त करण्यासाठी सहचर्याने केलेल्या क्षमता विस्ताराच्या कार्याची प्रशंसा केली.
त्यांनी दक्षिण आशियाई देशांना महापूराचा धोका ,आणि जोखीम  सांगण्यासाठी विभागीय केंद्राद्वारे राष्ट्रीय हवामान आणि भूजलविज्ञान सेवा संस्थांना मार्गदर्शन केले जाईल असे सांगितले यामुळे ,राष्ट्रीय आणि राज्य आपत्कालीन व्यवस्थापन प्राधिकरण आणि इतर सहभागी संस्थांना जीवहानी टाळण्याबाबतच्या उपाययोजना करता येतील याबाबत आश्वस्त करण्यात आले. यात भारतासह बांग्लादेश,भूतान, नेपाळ आणि श्रीलंका या देशांचाही समावेश आहे. यामुळे सदस्य देशांना अचानक येणाऱ्या जोराच्या पावसाचा इशारा ,आणि शहरांतून अचानक तसेच थोड्या कालावधीसाठी जमा होणारे महापूराचे पाणी यांचा प्रभावीपणे अंदाज देता येणे शक्य होईल.
जगातील विविध देशांमध्ये महापूराचा अंदाजाच्या क्षमतेत सर्वसाधारणपणे कमतरता आहे. महापूराचा अनर्थकारक परिणाम होऊन जीवितहानी आणि मालमत्तेची हानी होते हे ओळखून पंधराव्या जागतिक हवामान संस्था काँग्रेसमधे जागतिक हवामान संस्थेची भूजलविज्ञान परीषद आणि जागतिक हवामान संस्थेची मूलभूत प्रणाली परीषद आणि अमेरिकेची राष्ट्रीय हवामान सेवा ,अमेरिकन जलविज्ञान संशोधन केंद्र तसेच आंतरराष्ट्रीय विकासासाठी अमेरीकन एजन्सी/आंतरराष्ट्रीय विकासासाठी अमेरीकन ऑफिस, यांच्या सहकार्याने व्यापक जागतिक महापूर मार्गदर्शक प्रणाली  विकसित करायला आणि त्याची अंमलबजावणी करायला मान्यता दिली होती.
भारतीय हवामान विभागाकडे उच्चश्रेणीची संगणकीय क्षमता ,हवामानाचा संख्यात्मक अंदाज, विशाल निरीक्षण नेटर्वक, आंतरराष्ट्रीय ख्यातीची हवामान अंदाज सांगणारी कार्यप्रणाली आहे.यामुळे जागतिक हवामान संस्थेने भारताला दक्षिण आशियाई देशांसाठी महापूर मार्गदर्शक प्रणाली स्थापन करून त्यासाठी समन्वय, विकास आणि ती कार्यान्वित करण्यासाठी विभागीय केंद्र स्थापन करण्याची जबाबदारी सोपवली होती.
अर्थ मंत्रालय
केंद्रीय अर्थमंत्री निर्मला सीतारामन यांची राज्यांच्या अर्थमंत्र्यांसोबत अर्थसंकल्पपूर्व चर्चा
नवी दिल्ली, 30 डिसेंबर 2021
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी आज नवी दिल्ली येथे केंद्रीय अर्थसंकल्प 2022-23 साठी राज्ये आणि केंद्रशासित प्रदेशांच्या अर्थमंत्र्यांशी अर्थसंकल्पपूर्व चर्चा केली. या बैठकीला केंद्रीय अर्थ राज्यमंत्री, मुख्यमंत्री, उपमुख्यमंत्री, अर्थमंत्री, मंत्री आणि राज्ये आणि केंद्रशासित प्रदेश आणि केंद्र सरकारचे वरिष्ठ अधिकारी उपस्थित होते.
केंद्रीय अर्थ सचिवांनी या चर्चेसाठी सहभागी होणाऱ्या सर्वांचे स्वागत केले आणि या विशेष सल्लागार बैठकीचे महत्त्व सांगितले. या बैठकील सहभागी झालेल्या बहुतेक मंत्र्यांनी, त्यांची राज्ये/केंद्रशासित प्रदेशांना महामारीच्या सर्वात वाईट महिन्यांत आर्थिक मदत केल्याबद्दल, कर्ज घेण्याची मर्यादा वाढवून, राज्यांना एकापाठोपाठ एक पाठबळ देणारे कर्ज प्रदान करून आणि भांडवली खर्चासाठी विशेष सहाय्य करून मदत केल्याबद्दल केंद्रीय अर्थमंत्र्यांचे आभार मानले.
यावेळी या बैठकीतील उपस्थितांनी केंद्रीय अर्थमंत्र्यांना अर्थसंकल्पीय भाषणात समाविष्ट करण्यासाठी अनेक सूचनाही दिल्या. केंद्रीय अर्थसंकल्प 2022-23 साठी त्यांनी दिलेली माहिती आणि सूचनांसाठी अर्थमंत्र्यांनी उपस्थितांचे आभार मानले आणि प्रत्येक प्रस्तावाची छाननी करण्याचे आश्वासन दिले.
Jaydevi PS/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
सांख्यिकी आणि कार्यक्रम अंमलबजावणी मंत्रालय
देशातील वेतन पट नोंदणी - एक औपचारिक रोजगार दृष्टीकोन
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने देशातील रोजगार आउटलुकवर सप्टेंबर, 2017 ते जून, 2023 या कालावधीत विशिष्ट परिमाणात झालेल्या प्रगतीचे मूल्यांकन करण्यासाठी निवडलेल्या सरकारी संस्थांकडे उपलब्ध प्रशासकीय नोंदींवर आधारित प्रसिद्धपत्रक जारी केले आहे.
तपशीलवार नोंद येथे जोडली आहे.
कार्मिक, सार्वजनिक तक्रार आणि निवृत्ती वेतन मंत्रालय
कोविड-19 प्रादुर्भावाशी सामना करण्यासाठी कार्मिक, तक्रार निवारण आणि निवृत्ती वेतन मंत्रालयांकडून सुरू असलेल्या प्रयत्नांचा आढावा घेण्यासाठी केंद्रीय मंत्री जितेंद्र सिंग यांच्या अध्यक्षतेखाली झाली बैठक
पीएम केयर्स निधीसाठी या विभागांनी दिलेल्या योगदानाबद्दल सिंग यांनी केले कौतुक
नवी दिल्ली, 7 एप्रिल 2020
केंद्रीय कार्मिक, तक्रार निवारण, निवृत्ती वेतन, अणु उर्जा आणि अवकाश संशोधन, ईशान्येकडील राज्यांचा विकास राज्यमंत्री  आणि प्रधानमंत्री कार्यालयातील राज्यमंत्री डॉ.जितेंद्र सिंग यांनी कार्मिक आणि प्रशिक्षण विभाग, प्रशासकीय सुधारणा आणि तक्रार निवारण विभाग तसेच निवृत्तीवेतन आणि निवृत्त कर्मचारी कल्याण विभाग यांच्याशी आज कोविड-19 संसर्गाला रोखण्यासाठी सुरु असलेल्या विविध उपाय योजनांचा व्हिडिओ कॉन्फरन्सिंग द्वारे आढावा घेतला.
सर्वप्रथम त्यांनी देशात सुरु असलेल्या संपूर्ण संचारबंदी काळात कार्मिक आणि प्रशिक्षण मंत्रालयाने हाती घेतलेले उपक्रम आणि संचारबंदी मागे घेतल्यानंतर देशातील परिस्थिती सुरळीत करण्यासाठीची विभागाची तयारी याबाबत माहिती घेतली. गृह कल्याण केंद्रांमध्ये चेहऱ्यासाठीचे मास्कस् शिवण्याचे काम सुरु आहे तसेच घरातून काम करणाऱ्या प्रत्येक विभागातील कर्मचाऱ्यांना कोविड संदर्भातील कामांचे प्राधान्यक्रम आखून दिले आहेत अशी माहिती संबंधित अधिकाऱ्यांनी सिंग यांना दिली. कोविड-19 संदर्भातील मुद्द्यांवर काम करणाऱ्या सरकारी आणि बिगर सरकारी कर्मचाऱ्यांना प्रशिक्षण देण्यासाठी एकात्मिक ऑनलाईन प्रशिक्षण मंच सुरु करण्यात आला आहे असेही त्यांनी सांगितले.
प्रशासकीय सुधारणा आणि तक्रार निवारण मंत्रालयाने कोविड-19 संदर्भातील तक्रारी दाखल करण्यासाठी राष्ट्रीय परीक्षण मंच सुरु केला असून कालपर्यंत त्यावर 10 हजार 659 तक्रारींची नोंदणी झाली आहे अशी माहिती विभागाच्या अधिकाऱ्यांनी सिंग यांना दिली. सर्व संबंधित मंत्रालये तसेच विभाग आणि सर्व राज्य सरकारांनी कोविडविषयींच्या तक्रारींना प्राधान्य देऊन त्यांचे निवारण तीन दिवसांच्या अवधीत होईल याची निश्चिती करण्यासाठी तक्रार निवारण मंत्रालयाने मार्गदर्शक सूचना जारी केल्या आहेत. स्थलांतरित मजुरांच्या अन्नविषयक गरजांची पूर्तता करण्यासारख्या मुद्द्यांवर विभागाने माध्यमांकडून केले जाणारे ट्वीट आणि दूरचित्रवाणी वाहिन्यांचे अहवाल यांच्यावर लक्ष ठेवले आहे.
निवृत्तीवेतन विभागाच्या ई-कार्यालयाचे कामकाज सुरु असून सर्व 100% अधिकारी व्हीपीएन जोडणीद्वारे ऑनलाईन कार्यरत आहेत अशी माहिती विभागाच्या अधिकाऱ्यांनी जितेंद्र सिंग यांना दिली. कोविड-19 या जागतिक महामारीविरोधात बाळगण्याच्या सावधगिरीच्या सूचनांची माहिती देणारे सुमारे ४ लाख एसएमएस विभागाकडून निवृत्तीवेतन धारकांना पाठविण्यात आले आहेत. तसेच ज्येष्ठ नागरिकांची कोविडशी लढा देण्यातील दुर्बलता लक्षात घेऊन निवृत्तीवेतन धारकांसाठी व्हिडीओ कॉन्फरन्सिंग द्वारे वैद्यकीय सल्ला आणि योगा तसेच तंदुरुस्तीसाठी मार्गदर्शन करणाऱ्या कार्यक्रमांचे आयोजन करण्यात आले आहे असेही अधिकाऱ्यांनी सिंग यांना सांगितले.
कार्मिक आणि प्रशिक्षण विभाग, प्रशासकीय सुधारणा आणि तक्रार निवारण विभाग तसेच निवृत्तीवेतन आणि निवृत्त कर्मचारी कल्याण विभाग या तिन्ही विभागांतील सर्व अधिकाऱ्यांनी एका दिवसाचे वेतन कोविड-19 बाधितांच्या मदतीसाठी स्थापन करण्यात आलेल्या पीएम केयर्स निधीला दिले आहे तसेच नागरी सेवांमध्ये कार्यरत अधिकाऱ्यांच्या संस्थेने देखील या निधीला 25 लाख रुपयांची मदत केली आहे. त्याबद्दल जितेंद्र सिंग यांनी त्यांचे कौतुक केले.
G.Chippalkatti/S.Chitnis/D.Rane
(
पंतप्रधान कार्यालय
हर घर तिरंगा अभियानाला मिळत असलेला उत्स्फूर्त प्रतिसाद बघून पंतप्रधानांनी व्यक्त केला आनंद
नवी दिल्ली, 22 जुलै 2022
हर घर तिरंगा आंदोलनाला मिळालेल्या उत्स्फूर्त प्रतिसादानंतर पंतप्रधान नरेंद्र मोदी यांनी आनंद व्यक्त केला आहे.
MyGovIndia च्या ट्विटला उत्तर देताना पंतप्रधान म्हणाले:
"#हर घर तिरंगा चळवळीला मिळालेल्या उत्साही प्रतिसादामुळे आनंद झाला."
S.Tupe/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
धारचूला  - धारचूला  येथे महाकाली नदीवर पूल बांधण्यासाठी भारत आणि नेपाळ यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 6 जानेवारी 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज धारचूला - धारचूला  येथे महाकाली नदीवर पूल बांधण्यासाठी भारत आणि नेपाळ यांच्यातील सामंजस्य कराराला मंजुरी दिली आहे.
या सामंजस्य करारावर स्वाक्षऱ्या झाल्यामुळे उभय देशांमधील राजनैतिक संबंधांमध्ये अधिक सुधारणा होईल.
पार्श्वभूमी :
खुल्या सीमा आणि खोलवर रुजलेले उभय देशांमधील लोकांचे परस्परांशी नातेसंबंध आणि संस्कृती यामुळे जवळचा शेजारी म्हणून, भारत आणि नेपाळ यांच्यात मैत्री आणि सहकार्याचे अनोखे नाते आहे. भारत आणि नेपाळ हे दोन्ही देश सार्क, बिमस्टेक सारख्या वेगवेगळ्या प्रादेशिक मंचांवर आणि जागतिक मंचावर एकत्र काम करत आहेत.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 विषयी ताजी माहिती
देशव्यापी लसीकरण मोहिमेअन्तर्गत आतापर्यँत कोविड प्रतिबंधक लसीच्या 171.79 कोटी मात्रा दिल्या गेल्या आहेत.
सध्या देशातील उपचाराधीन रुग्णांची संख्या 6,97,802 इतकी आहे.
उपचाराधीन रुग्णांचे प्रमाण 1.64% आहे.
रुग्ण कोरोनातून बरे होण्याचे प्रमाण सध्या 97.17% आहे.
गेल्या 24 तासांत देशातील 1,50,407 रुग्ण बरे झाल्याने देशातील कोरोनामुक्त झालेल्या व्यक्तींची संख्या 4,13,31,158 झाली आहे.
गेल्या 24 तासांत देशात 58,077 नवीन कोरोनाबाधितांची नोंद झाली.
दैनिक पॉझिटिव्हिटी दर  -: 
साप्ताहिक पॉझिटिव्हिटी दर -: 
आतापर्यंत 74.78 कोटी चाचण्या करण्यात आल्या, तर गेल्या चोवीस तासांत 14,91,678 चाचण्या करण्यात आल्या.
ऊर्जा मंत्रालय
ऊर्जा मंत्रालयाकडून 'उज्ज्वल भारत- उज्ज्वल भविष्य' महोत्सवाचे गोव्यात आयोजन
पणजी, 23 जुलै 2022
देशभर स्वातंत्र्याचा अमृत महोत्सव साजरा करण्यात येत आहे. याचाच भाग म्हणून ऊर्जा मंत्रालयाने ‘उज्ज्वल भारत-उज्ज्वल भविष्य-पॉवर @ 2047’ महोत्सवाचे आयोजन केले आहे. गोव्यात यानिमित्त 25 ते 30 जुलै दरम्यान विविध कार्यक्रमांचे आयोजन करण्यात आले आहे. 25 जुलै रोजी पेडणे येथील कार्यक्रमात वीज मंत्रालयाच्या आतापर्यंतच्या प्रवासाचा आढावा, ऊर्जा संकल्पनेवर आधारीत सांस्कृतिक कार्यक्रम आणि पथनाट्ये सादर करण्यात येणार आहेत. राज्याचे ऊर्जामंत्री रामकृष्ण ढवळीकर यांची याप्रसंगी उपस्थिती असणार आहे. यानंतर डिचोली, सांगे, काणकोण येथे कार्यक्रम होणार आहेत. 30 जुलै रोजी पणजी येथे मुख्यमंत्र्यांच्या उपस्थितीत आयोजित कार्यक्रमाने महोत्सवाची सांगता होणार आहे.
‘उज्वल भारत उज्ज्वल भविष्य– पॉवर @2047’ महोत्सव अधिक लोकसहभागासाठी आणि वीज क्षेत्राच्या कार्याची माहिती नागरिकांपर्यंत पोहोचवण्यासाठी 25-30 जुलै या आठवड्यात देशभर साजरा करण्यात येणार आहे. पॉवरग्रीड गोवा परिक्षेत्राचे अनिल बाबू नायक, मयुर हेदे आणि नासीर हुसेन शेख या महोत्सवासाठी नोडल अधिकारी म्हणून काम पाहत आहेत.
वाणिज्य आणि उदयोग मंत्रालय
संपूर्ण जग आज भारताकडे एक उज्वल स्थान म्हणून बघत आहे : पीयूष गोयल
नवोन्मेष, दर्जा आणि लोकांचे नैपुण्य यावर भर दिला तर भारताच्या विकासासाठी आकाशही अपुरे पडेल - पीयूष गोयल
पंतप्रधान नरेंद्र मोदी यांच्या नेतृत्वाखालील सरकारने गेल्या नऊ वर्षात देशात कल्पनेपलीकडे परिवर्तन घडवले आहे : पीयूष गोयल
नवी दिल्ली, 24 मे 2023
भारत आज भूतकाळाच्या सावल्यांमधून बाहेर पडला असून, संपूर्ण जग त्याच्याकडे उज्वल स्थान म्हणून बघत आहे, असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी म्हटले आहे. सीआयआय म्हणजेच, भारतीय उद्योग महासंघाच्या नवी दिल्लीत झालेल्या 2023 च्या सर्वसाधारण सभेत "भविष्यातील आघाडी: स्पर्धात्मकता, तंत्रज्ञान, शाश्वतता आणि आंतरराष्ट्रीयीकरण" या विषयावर ते बोलत होते. जर आपण नवोन्मेष, उत्तम दर्जा आणि लोकांचे नैपुण्य यावर योग्य भर दिला, तर देशाच्या विकासासाठी आकाशही अपुरे पडेल असे ते म्हणाले. आपल्या लोकसंख्येला शिक्षित आणि प्रबुद्ध करणे आवश्यक आहे, कारण लोकसंख्याशास्त्रीय लाभांश आणि त्याची तांत्रिक आणि व्यवस्थापकीय गुणवत्ता हा देशाचा खजिनाच आहे, असे गोयल यावेळी म्हणाले.
ग्लोबल साउथ देशांनी, पंतप्रधान नरेंद्र मोदी यांचा , ‘त्यांचे नेतृत्व’ म्हणून गौरव केला आहे, भारत आज विकसनशील देशाचे जागतिक नेतृत्व म्हणून उदयाला येत आहे. जगभरातील अनेक देश आज भारतासोबत मुक्त व्यापार करार करण्यास उत्सुक आहेत. यासंदर्भात भारताच्या, कॅनडा, ईएफटीए, इंग्लंड आणि युरोपीय महासंघ अशा सर्वांशी या कराराबाबत वाटाघाटी सुरु आहेत, अशी माहितीही गोयल यांनी दिली. यातून, जागतिक पातळीवर भारताचे वाढलेले महत्त्वच अधोरेखित होत आहे, असे त्यांनी सांगितले. हा नवा भारत आहे, जो आपल्या क्षमता आणि प्रतिभा यावर विश्वास ठेवून, त्या बळावर जगाशी चर्चा, वाटाघाटी करतो आहे.
गेल्या नऊ वर्षात, देशाची अर्थव्यवस्था पुन्हा पूर्वपदावर आणण्यासाठी सरकार, नियामक आणि सर्वसामान्य लोकांनी योग्य दिशेने यशस्वी प्रवास केला आहे, असे गोयल म्हणाले.
आज भारत जगातील सर्वाधिक वेगाने विकसित होणारी अर्थव्यवस्था आहे, आपला चलनफुगवट्याचा दर कमी आहे, देशात भक्कम गंगाजळी आहे, असे त्यांनी सांगितले. गेल्या नऊ वर्षांच्या काळात, अल्पावधीचा काळ वगळता चलनफुगवट्याचा दर सातत्याने, 4 - 4.5% इतका नियंत्रणात राहिला आहे, त्या अर्थाने, हा सगळा काळ अभूतपूर्वच होता, असे म्हणावे लागेल, असेही ते म्हणाले. इतर विकसित देशातील व्याजदर आता जवळपास भारतातील व्याजदरांइतकेच आहेत, असे गोयल यांनी सांगितले.
आंतरराष्ट्रीय क्षेत्रात आपला विस्तार वाढवणे, विकासासाठी उपलब्ध असलेल्या सर्व संधी मिळवण्यासाठी नवोन्मेष आणि तंत्रज्ञान आणणे, यावर त्यांनी भर दिला.
वस्तू आणि सेवा अशा दोन्ही क्षेत्रातील निर्यात प्रत्येकी एक ट्रिलियन डॉलर्स पर्यंत पोहोचवणे, हे आता आवाक्यातील उद्दिष्ट वाटते आहे, असेही गोयल यांनी सांगितले.
वाढीव निर्यातीमुळे भारताला आपला निर्यात कोटा वाढवण्यास आणि तूट कमी करण्यास मदत होईल, असे गोयल म्हणाले. भारतीय व्यवसाय आणि उद्योगांना आता जागतिक व्यापारात नेतृत्व प्रस्थापित करण्याची संधी आहे. व्यावसायिकांनी पुरवठा साखळीतील विश्वासार्ह भागीदार शोधले पाहिजेत, तुलनात्मक लाभांवर लक्ष केंद्रित केले पाहिजे, तंत्रज्ञान आत्मसात करून सहकार्याच्या भावनेने काम केले पाहिजे, असा सल्ला त्यांनी दिला.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
मंत्रिमंडळ
माजी केंद्रीय मंत्री सुषमा स्वराज यांच्या निधनाबद्दल केंद्रीय मंत्रिमंडळाकडून शोक व्यक्त
नवी दिल्ली, 13 जुलै 2019
माजी केंद्रीय मंत्री सुषमा स्वराज यांचे 6 ऑगस्ट 2019 च्या रात्री नवी दिल्लीतील एम्स रुग्णालयात दुःखद निधन झाल्याबद्दल केंद्रीय मंत्रिमंडळाने शोक व्यक्त केला आहे. त्यांच्या निधनाने देशाने एक अतुलनीय नेता आणि उत्तम संसदपटू गमावला आहे.
शोकप्रस्तावाचा मसुदा पुढीलप्रमाणे-
14 फेब्रुवारी 1952 रोजी हरियाणातील अंबाला येथे जन्मलेल्या सुषमा स्वराज यांनी अंबाला छावणीतील सनातन धर्म महाविद्यालयातून पदवी शिक्षण पूर्ण केले आणि चंदीगडच्या पंजाब विद्यापीठातून त्यांनी कायद्याची पदवी घेतली. कानपूर येथील कृषी विद्यापीठाने त्यांना मानद डॉक्टरेट देखील प्रदान केली. 1973 मध्ये त्यांनी सर्वोच्च न्यायालयात वकील म्हणून काम करायला सुरुवात केली.
सुषमा स्वराज यांनी तरुण वयातच सार्वजनिक जीवनात प्रवेश केला. 1977 मध्ये वयाच्या 25 व्या वर्षी हरियाणा विधानसभेची निवडणूक जिंकली आणि हरियाणा राज्य सरकारमध्ये श्रम आणि रोजगार खात्याच्या कॅबिनेट मंत्री बनल्या. 1987 ते 1990 या काळात त्या पुन्हा हरियाणा विधानसभेच्या सदस्य म्हणून निवडून आल्या आणि शिक्षण, अन्न व नागरी पुरवठा खात्याच्या कॅबिनेट मंत्री झाल्या.
1990 मध्ये, त्या राज्यसभेवर निवडून गेल्या आणि 1996 मध्ये 11 व्या लोकसभेच्या सदस्य म्हणून निवडून गेल्यावर त्या केंद्रीय माहिती आणि प्रसारण मंत्री बनल्या. कॅबिनेट मंत्री असताना. 1998 मध्ये, त्या पुन्हा 12 व्या लोकसभेवर निवडून गेल्या आणि केंद्रीय माहिती आणि प्रसारण मंत्रीपदाबरोबरच दूरसंचार मंत्रालयाचा अतिरिक्त कार्यभारही पहिला. ऑक्टोबर 1998 मध्ये, त्या दिल्लीच्या पहिल्या महिला मुख्यमंत्री बनल्या. त्यानंतर, एप्रिल 2000 मध्ये, त्या पुन्हा राज्यसभेवर निवडून गेल्या आणि सप्टेंबर 2000 ते जानेवारी 2003 पर्यंत माहिती आणि प्रसारण मंत्री म्हणून काम पाहिले . त्यानंतर जानेवारी 2003 ते मे 2004 पर्यंत आरोग्य आणि कुटुंब कल्याण आणि संसदीय कार्यमंत्री पद देखील त्यांनी भूषवले. एप्रिल 2006 मध्ये त्या पुन्हा राज्यसभेवर निवडून गेल्या .2009 मध्ये, त्या 15 व्या लोकसभेच्या सदस्य म्हणून निवडून गेल्या आणि डिसेंबर 2009 ते मे 2014 पर्यंत त्या विरोधी पक्षनेत्या होत्या. 2014 मध्ये, त्या 16 व्या लोकसभेवर निवडून गेल्या. त्यांनी मे 2014 ते मे 2019 पर्यंत परराष्ट्र व्यवहार मंत्री म्हणून काम पाहिले.
सुषमा स्वराज त्यांच्या वैशिष्ट्यपूर्ण वक्तृत्व कौशल्यामुळे आणि प्रेमळ स्वभावासाठी नेहमीच लक्षात राहतील. त्या एक सक्षम प्रशासक आणि माणुसकी असलेल्या एक प्रेमळ व्यक्ती होत्या. त्यांनी परदेशात संकटात सापडलेल्या भारतीयांना मदत करून सर्वांची मने जिंकली. या गुणांमुळेच त्यांना 2017 मध्ये अमेरिकेच्या दैनिक 'वॉल स्ट्रीट जर्नल'ने "भारताची सर्वात आवडती राजकीय व्यक्ती " घोषित केले गेले.
मंत्रिमंडळाने सुषमा स्वराज यांनी वेगवेगळ्या पदांवर काम करून देशासाठी केलेल्या सेवेची प्रशंसा केली आहे. मंत्रिमंडळ सरकार आणि संपूर्ण देशाच्या वतीने शोकाकुल परिवाराप्रति मनःपूर्वक संवेदना व्यक्त करत आहे.”
S.Tupe/S.Kane/P.Kor
(Visitor Counter : 115
अर्थ मंत्रालय
मुंबईच्या महसूल गुप्तचर संचालनालयाने एअर कार्गो संकुलातील आयात सामानामध्ये सापडलेले विदेशी प्रजातीचे 665 प्राणी ताब्यात घेतले
मुंबई 08 ऑक्टोबर 2022
डीआरआय अर्थात महसूल गुप्तचर संचालनालयाच्या मुंबई प्रदेश कार्यालयातील अधिकाऱ्यांनी एअर कार्गो संकुलातील आयात सामानामध्ये सापडलेले विदेशी प्रजातीचे 665 प्राणी ताब्यात घेतले. दुर्मिळ आणि विदेशी वन्यजीवांच्या प्रजातींच्या मोठ्या संख्येने जप्तींच्या कारवाईपैकी ही एक कारवाई आहे अशी माहिती डीआरआयच्या अधिकाऱ्यांनी दिली.
मोठ्या संख्येतील अजगर, पाली, कासवे तसेच घोरपड इत्यादींच्या परदेशी प्रजातींचे प्राणी मासळीच्या खोक्यांमध्ये लपवलेले आढळून आले. ज्या व्यक्तीने या प्राण्यांची आयात केली तसेच जी व्यक्ती या प्राण्यांना इच्छित स्थळी पोहोचविणार होती त्या दोघांनाही अटक करण्यात आली आहे. या प्रकरणी पुढील तपास सुरु आहे अशी माहिती डीआरआयच्या अधिकाऱ्यांनी दिली आहे.
हाती आलेल्या गुप्त माहितीवरून डीआरआयच्या मुंबई प्रदेश कार्यालयातील अधिकाऱ्यांनी एअर कार्गो संकुलात आलेले आयात सामान 6 ऑक्टोबर रोजी ताब्यात घेतले. या सामानाची बारकाईने तपासणी केल्यानंतर वन विभाग आणि वन्यजीवविषयक गुन्हे नियंत्रण ब्युरोच्या अधिकाऱ्यांना त्यात मासळीच्या खोक्यांमध्ये लपवलेले अजगर, पाली, कासवे तसेच घोरपड इत्यादींच्या परदेशी प्रजातींचे प्राणी मोठ्या संख्येने आढळून आले.
लुप्त होण्याचा धोका असलेल्या वन्य प्राणी आणि वनस्पती यांच्या व्यापारासंदर्भातील कराराच्या परिशिष्टात सूचीबद्ध केलेले अशा प्रजातींचे प्राणी आयात करण्यावर कायद्याने बंदी आहे. या प्राण्यांची तस्करी करण्यात आल्याचे निदर्शनास आल्याने, हे प्राणी ताब्यात घेण्यात आले. सीमाशुल्क कायदा तसेच परदेशी व्यापार विकास  कायदा यांतील तरतुदींच्या आधारे ही कारवाई करण्यात आली.
माहिती आणि प्रसारण मंत्रालय
राष्ट्रीय भारतीय सिनेमा संग्रहालय मंगळवार ते रविवार जनतेसाठी खुले
मुंबई, 22 जानेवारी 2019
अलिकडेच पंतप्रधान नरेंद्र मोदी यांनी उद्घाटीत केलेल्या मुंबईस्थित फिल्म प्रभाग, पेडर रोड येथील राष्ट्रीय भारतीय सिनेमा संग्रहालय दर मंगळवार ते रविवार सकाळी 11 ते संध्याकाळी 6 दरम्यान जनतेसाठी खुले ठेवण्याचा निर्णय घेण्यात आला असून, हे संग्रहालय सोमवारी बंद राहील.
B.Gokhale/D. Rane
(Visitor Counter : 55
पंतप्रधान कार्यालय
अहमद पटेल यांच्या निधनाबद्दल पंतप्रधानांनी दुःख व्यक्त केले
पंतप्रधान नरेंद्र मोदी यांनी कॉंग्रेस नेते अहमद पटेल यांच्या निधनाबद्दल शोक व्यक्त केला आहे.
एका ट्विटमध्ये पंतप्रधान म्हणाले, 'अहमद पटेल यांच्या निधनामुळे मला खूप दुःख झाले आहे. सार्वजनिक आयुष्यात ते बराच काळ जगले आणि त्यांनी समाजाची सेवा केली. तीक्ष्ण बुद्धी आणि कॉंग्रेस पक्षाला बळकटी देण्यासाठी बजावलेल्या महत्त्वपूर्ण भूमिकेबद्दल ते कायम स्मरणात राहतील. पटेल यांचा मुलगा फैसल यांच्याशी बोलताना त्यांनी आपला शोक व्यक्त केला. अहमद भाईंच्या आत्म्याला शांती लाभो अशी मी प्रार्थना करतो.'
Saddened by the demise of Ahmed Patel Ji. He spent years in public life, serving society. Known for his sharp mind, his role in strengthening the Congress Party would always be remembered. Spoke to his son Faisal and expressed condolences. May Ahmed Bhai’s soul rest in peace.
— Narendra Modi  November 25, 2020
U.Ujgare/S.Tupe /P.Kor
गृह मंत्रालय
जम्मू-काश्मीरमध्ये पुन्हा राज्यशासन स्थापित करण्याचा प्रस्ताव
नवी दिल्ली, 28 जुलै 2021
जम्मू-काश्मीरमध्ये परिस्थिती सामान्य झाल्यावर योग्य वेळी जम्मू-काश्मीरमध्ये राज्यशासन मंजूर केले जाईल.
घटनात्मक बदल आणि राष्ट्रहिताच्या दृष्टीने जम्मू-काश्मीर राज्याचे जम्मू-काश्मीर केंद्रशासित प्रदेश आणि लडाख केंद्रशासित प्रदेशात विभाजन आणि जम्मू-काश्मीरच्या सुरक्षेच्या हिताच्या दृष्टीने, जम्मू-काश्मीरमध्ये इंटरनेट आणि मोबाइल सेवा सारख्या विविध दूरसंचार वाहिन्यांवर तात्पुरते निर्बंध लावले गेले.
त्यानंतर वेळोवेळी या प्रकरणाचा आढावा घेण्यात आला आणि लागू केलेले निर्बंध हळूहळू टप्प्याटप्प्याने कमी करण्यात आले आणि 05.02.2021 पासून जम्मू-काश्मीरच्या संपूर्ण केंद्रशासित प्रदेशात 4 जी इंटरनेट डेटा सेवा पूर्ववत करण्यात आली.
गृह राज्यमंत्री नित्यानंद राय यांनी आज राज्यसभेत लेखी उत्तरात ही माहिती दिली.
M.Iyengar/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र

दिल्ली-मुंबई, 8 ऑगस्ट 2020
आरोग्य मंत्रालयाची कोविड-19 घडामोडींवरील माहिती :
इतर अपडेट्स:
महाराष्ट्र अपडेट्स :
महाराष्ट्राचे मुख्यमंत्री उद्धव ठाकरे यांनी वाढती रुग्णसंख्या पाहता जास्त शुल्क आकारणाऱ्या रुग्णालयांविरोधात कडक कारवाई करण्याचे आणि प्रभावी खाट आणि रुग्णवाहिका नियोजन करण्याचे प्रशासनाला निर्देश दिले आहेत. राज्यात शुक्रवारी 10,906 रुग्णांची नोंद झाली, यामुळे एकूण रुग्णसंख्या 4,90,262 एवढी झाली.तर, सक्रीय रुग्णांची संख्या 1,45,582 एवढी आहे.
FACT CHECKB.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(